LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, SKIRTŲ PROJEKTUI NR. VP3-3.1-AM-01-V-02-076, GRĄŽINIMO

2015 m. gruodžio 3 d. Nr. D1-881

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 8.3 papunkčiu, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl projektų administravimo ir finansavimo taisyklių patvirtinimo“, 188¹, 188² ir 198² punktais ir 198.3 papunkčiu, atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2015 m. lapkričio 19 d. raštu Nr. (29-2-7)-APVA-1563 „Informacija apie nustatytą pažeidimą ir siūlymai dėl tolesnių veiksmų“ pateiktą informaciją, 2015 m. lapkričio 18 d. pažeidimo tyrimo išvadą Nr. VP3-3.1-AM-01-V-02-076/IT02 (pažeidimo unikalus kodas R1828/APVA/VP3-3.1-AM-01-V/0199) ir joje nurodytas faktines aplinkybes, kad projekto vykdytojas uždaroji akcinė bendrovė „Kretingos vandenys“ (toliau – Projekto vykdytojas), vykdydamas projekto „Vandens tiekimo ir nuotekų tvarkymo infrastruktūros renovavimas ir plėtra Kretingos rajone (Kartenoje, Kūlupėnuose, Padvariuose, Darbėnuose)“ (projekto kodas Nr. VP3-3.1-AM-01-V-02-076) (toliau – Projektas) 2011 m. rugsėjo 21 d. rangos sutartį Nr. 8-223 „Vandentiekio ir nuotekų tinklų plėtra Kartenoje, Kūlupėnuose, Padvariuose ir Darbėnuose“, pažeidė Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“, 8.4 papunktį ir 2010 m. gruodžio 23 d. Projekto finansavimo ir administravimo sutarties Nr. VP3-3.1-AM-01-V-02-076 3.1.1 papunktį, taip pat į Agentūros sprendimą, kad bendra netinkamų finansuoti išlaidų suma 67,33 Eur (šešiasdešimt septyni eurai trisdešimt trys centai), įskaitant 4,07 Eur (keturi eurai septyni centai) Projekto vykdytojo įnašą:

1. N u s t a t a u, kad:

1.1. netinkamų finansuoti išlaidų suma, išskaičiuotina iš projekto vykdytojo pateikto Agentūrai galutinio mokėjimo prašymo, – 63,26 Eur (šešiasdešimt trys eurai dvidešimt šeši centai), iš jų 56,60 Eur (penkiasdešimt šeši eurai šešiasdešimt centų) – Europos Sąjungos fondų lėšos ir 6,66 Eur (šeši eurai šešiasdešimt šeši centai) – Lietuvos Respublikos valstybės biudžeto lėšos;

1.2. šis įsakymas įsigalioja kitą dieną po paskelbimo Teisės aktų registre.

2. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Aplinkos ministras	Kęstutis Trečiokas